Aprenem a Cardedeu – Aprenem\nAprenem a Cardedeu\nEls tallers Aprenem d’intercanvi lingüístic funcionen a Cardedeu des del 2010 i es basen en l’esperit col·laboratiu.\nEls tallers són gratuïts, i recíprocs, cosa que significa que tothom podrà ensenyar i aprendre per fer un autèntic intercanvi lingüístic.\nApliquem una metodologia innovadora: aprenem llegint i parlant en petits grups de conversa de quatre o cinc persones adultes conduits per una persona que coneix l’idioma. Això es així per tal de tenir més temps per poder practicar la llengua.\nT’animem a que consultis el blog del programa Aprenem per tal que vegis quina filosofia hi ha al darrere d’aquest programa i com funciona en altres poblacions.\nSi tens ganes de participar-hi, preinscriu-te omplint omplint aquest formulari i escriu-nos i escriu-nos un correu a aprenem.cardedeu@gmail.com . També pots anar a la biblioteca a demanar informació i omplir el formulari.\nSegons els idiomes escollits al formulari, podríem practicar aquestes llengües:\nLes inscripcions estaran obertes tot l’any, però les admissions es faran per rigorós ordre de preinscripció i en funció de les places disponibles.\nSi no hi ha plaça, perquè els petits grups que es muntaran són plens, t’inclourem a la llista d’espera. Tingues en compte, però, que hi pot haver més d’un grup d’un mateix nivell i llengua. Les persones que fan de monitors tenen preferència a l’hora d’escollir grup com a aprenents.\nEns trobem a la sala d’actes de la Biblioteca Marc de Vilalba (mapa), i fem una sessió dilluns de 18:30h a 19:30h i dues sessions seguides els dimarts 18h a 19h i de 19h a 20h, de setembre a juny (seguim el calendari escolar).\nNo oblidis que aquest programa es basa en l’autoorganització, la solidaritat i l’altruisme, per tant tots hauríem d’intentar ser-hi durant dues sessions per poder fer tant de monitors com d’aprenents.\nParticipa-hi! Tria quina llengua vols aprendre o millorar! Tria quina llengua ens vols ensenyar! Apunta-t’hi!\nOrganitzats per Aprenem Cardedeu\nPromoguts pel Banc del Temps de Cardedeu\nAmb la col·laboració de la Biblioteca Marc de Vilalba i l’Ajuntament de Cardedeu\nBlog del programa Aprenem


Ulldecona votarà diumenge, 14 de febrer, en dos col·legis electorals situats al Pavelló cobert del carrer Vicent Aubà i a les antigues escoles del Barri Castell – Ajuntament d'Ulldecona\nUlldecona votarà diumenge, 14 de febrer, en dos col·legis electorals situats al Pavelló cobert del carrer Vicent Aubà i a les antigues escoles del Barri Castell\nL’Ajuntament d’Ulldecona va notificar ja el passat mes de novembre a la Junta Electoral el canvi d’un dels col·legis electorals del municipi de cara als comicis del diumenge 14 de febrer, en que s’escolliran els representants al Parlament de Catalunya. Les taules dels districtes 1-1, 1-2 i 2-1, marcades respectivament en groc, roig i blau, al plànol adjunt, estaran ubicades dins al pavelló cobert del carrer Vicent Aubà per tal de garantir la seguretat tant dels votants com de les persones que estaran a les meses. Al districte 1-1 votaran també, com sempre, els veïns/es del nucli de les Ventalles.\nDins del pavelló hi haurà en total 7 meses pertanyents als 3 districtes electorals a les que abans es feia referència. En l’operatiu municipal hi participaran més d’una quarantena de treballadors de l’Ajuntament, entre funcionaris administratius, policies locals, brigada, agents cívics, neteja i personal de les àrees d’esports i turisme que reforçaran l’organització de la jornada.\nPer accedir al pavelló hi haurà control d’aforament. Es recomana a tothom que, en la mesura del possible, porti les paperetes de casa. L’estada dins del pavelló es limitarà al temps necessari per dipositar el vot. Hi haurà a disposició dels votants gel hidroalcohòlic a l’entrada al recinte.\nL’entrada al pavelló es farà pel carrer Vicent Aubà i la sortida pel mateix carrer però per la part del poliesportiu/lúdik. Durant tot el diumenge, estarà prohibit aparcar al carrer Vicent Aubà (tram des del carrer Germana Josepa fins al carrer Orfeó). La zona habilitada per aparcament serà la plaça de bous.\nEs recomana a les persones amb mobilitat reduïda que necessiten accedir en vehicle fins a la mateixa porta del local electoral, que ho facin pel Passeig de la Via, on hi ha aparcament garantit i se’ls facilitarà l’entrada al pavelló.\nA banda, hi haurà una taula també a les antigues escoles del Barri Castell, la 1-1-C, on votaran els veïns i veïnes del mateix nucli, dels Valentins, Sant Joan del Pas i La Miliana.\nPer votar presencialment cal identificar-se amb algun dels següents documents:\nPermís conduir, on consti la fotografia del titular\nEls documents poden estar caducats però han de ser originals.\nAtesa la situació extraordinària motivada per la COVID-19, el/la votant exhibirà als membres de la mesa el document identificatiu, però no el lliurarà. Les meses disposaran d’una safata per deixar el document per si calgués acostar-lo als membres de la mesa.\nTampoc es lliurarà als membres de la mesa el sobre de votació, només s’ensenyarà per tal que puguin comprovar que només n’hi ha un. A continuació el/la votant introduirà el sobre a la urna.\nLa votació començarà a les 9.00 hores i finalitzarà a les 20.00 hores del dia 14 de febrer tot i que si queda algun elector dins del local o en el seu accés se li permet votar. Una vegada tanquen els col·legis, es dipositaran els vots per correu i posteriorment es procedirà al recompte.\nMés informació sobre els protocols de seguretat per a votants i membres meses electorals, al següent enllaç: https://www.parlament2021.cat/ca/inici/index.html


Amb l’estiu, torna 'El Tatano’ a l’ARA\nA partir de dissabte, dia 6, el diari ofereix el quadern ‘Juga amb El Tatano' per als més petits\n2 min. Barcelona 01/08/2016 12:24\n651x366 Amb l’estiu, torna el ‘Tatano’ a l’ARA Amb l’estiu, torna el ‘Tatano’ a l’ARA\nLes vacances escolars arriben a l’equador i les nenes i nens catalans encara tenen al davant més d’un mes per jugar i divertir-se. L’ARA vol donar-los més idees perquè es distreguin durant les hores de més calor d’aquest estiu, amb jocs per fer a casa, de manera relaxada, i que els permetin aprendre mentre s’ho passen bé. Per això, a partir d’aquest cap de setmana, i durant tot el mes d’agost, l’ARA oferirà als seus lectors el quadern 'Juga amb El Tatano', una selecció de les millors pàgines de jocs que ha publicat aquesta revista, la germana petita del 'Cavall Fort', adreçada a nens i nenes d’entre 4 i 8 anys.\nEn cada doble pàgina de 'Juga amb El Tatano', una gran il·lustració, formada per diversos personatges i situacions, centra una temàtica concreta, com anar d’acampada, la castanyada o els submarins, entre d’altres. A l’entorn d’aquest tema es proposen diversos jocs senzills d’agudesa visual, proves per pintar i petits exercicis de matemàtiques o llengua pensats expressament perquè els més petits de la casa puguin passar una bona estona. En total, la revista inclou més d’un centenar de passatemps.\nAquest quadern es podrà aconseguir a partir d’aquest dissabte, 6 d’agost –i fins al 4 de setembre–, amb l’ARA, per un preu de 5,5 euros. A més, de regal, el llibre s’acompanyarà d’un llapis del Mixu Mixu, un dels personatges més coneguts pels lectors d’'El Tatano', amb el qual es podran resoldre els jocs proposats al quadern.\n'El Tatano' és una revista editada per Cavall Fort i orientada al públic d’entre 4 i 8 anys. El seu objectiu fonamental és descobrir als nens “el plaer de llegir”, i per això entre els seus continguts hi ha còmics, contes, poemes i reportatges sobre la natura, a més de jocs i manualitats.


Inscripcions obertes per al curs bàsic de manipuladors d'aliments del comerç al detall i la restauració\nEl curs es durà a terme en dues sessions el 29 de març i el 5 d'abril a la Regidoria de Salut i té un preu de 40 euros\nJa són obertes les inscripcions per participar del curs bàsic de manipuladors d'aliments del comerç minorista i la restauració organitzat per la Regidoria de Salut de l'Ajuntament de Vilanova i la Geltrú. Aquesta formació va dirigida a totes aquelles persones de comerços minoristes i de restauració que el seu dia a dia implica manipular aliments.\nLa formació, que compta amb un total de 25 places, es realitzarà en dues sessions, la primera serà el dimecres 29 de març i la segona el dimecres 5 d'abril, ambdues en l'horari de 16.30 a 19 h a la seu de la Regidoria, al c. Marquesat de Marianao, 2 baixos.\nAquesta formació va dirigida a totes aquelles persones de comerços minoristes i de restauració que el seu dia a dia implica manipular aliments. Per poder inscriure's, caldrà omplir aquest full i portar la documentació necessària abans del 27 de març.\nEl curs té un cost de 40 € que s'hauran d'ingressar al número de compte de "CaixaBank" IBAN ES82 2100 0024 9302 0082 7285.\nUn cop feta la transferència s'ha de portar el full d'isncripció, juntament amb el comprovant d'ingrés i una fotocòpia del DNI a la Regidoria de Salut. Una vegada s'han lliurat aquests papers estarà complet el procés d'inscripció.\nL'horari d'atenció al ciutadà de la regidoria és de dilluns a divendres de 9.30 a 14 h, i dimecres de 16.30 a 19 h, al c. Marquesat de Marianao, 2.\nPer a qualsevol dubte es pot trucar al 93 814 00 00 ext. 3420 o enviar un correu electrònic a salut@vilanova.cat.


La vaga d'examinadors de Trànsit deixa 54 alumnes sense poder fer la prova - Diari de Girona\nLa vaga d'examinadors de Trànsit deixa 54 alumnes sense poder fer la prova\nLa protesta ve motivada per la falta de seguretat, la saturació laboral, la pèrdua de plantilla i un augment del sou\ngirona | laura de quintana 15.09.2015 | 06:30\nJoan Sala fent classes pràctiques a una alumna. acn\nEls treballadors de la Direcció General de Trànsit (DGT) van ser cridats ahir a una vaga parcial i indefinida de tres hores diàries -de 12?h a 15?h- impulsada pel col·lectiu d'examinadors Asextra i convocada pels sindicats CSI-F i CGT. En total, estan cridats a la mobilització un total de 1.933 funcionaris que reclamen millores laborals i salarials. A les comarques de Girona hi ha un total de 12 examinadors i 9 d'ells ahir van secundar la vaga, a més, també se li ha de sumar que a un no li tocava examinar i que un altre està de baixa. És a dir, el 75% dels examinadors ahir estaven de vaga.\nAquesta baixa de 9 examinadors va suposar que 54 alumnes es quedessin sense poder realitzar el seu examen. Cada examinador supervisa 13 exàmens al dia, a mitja hora per prova, surt a 6 hores i mitja al dia i se li ha de sumar la mitja hora que tenen de descans. És a dir, els examinadors treballen 7 hores al dia. Només estan afectats els exàmens de cotxe i totes aquestes dades són una mitjana. El president de l'Associació d'Autoescoles de les comarques de Girona, Joan Sala, explica que «fins al dia de l'examen l'alumne no sap si el seu examinador ha secundat la vaga o no». És a dir, l'alumne es presentarà al lloc citat per realitzar la prova pràctica i si al cap d'una estona, ell i el professor veuen que l'examinador no es presenta han d'intuir que aquest s'ha unit a la vaga.\n«Els diners no es perden, simplement es passa l'examen a una altra convocatòria», explica Sala, «però el problema és que ara les convocatòries estan molt plenes i no se sap quan es podrà examinar l'alumne». Els examinadors reclamen principalment dues coses: reduir de 13 a 12 les proves diàries per examinador i la comunicació de les notes en un entorn segur, com la Prefectura, en lloc d'en acabar l'examen enmig del carrer. Segons explica Sala, a Girona en els últims dos anys només hi ha hagut dues agressions, segons li sembla ambdues al mateix examinador, i cap d'ella ha estat al llarg d'aquest 2015. La protesta, que es desenvoluparà de les 12 a les 15 hores cada dia, ve motivada per la falta de seguretat, la saturació laboral i una pèrdua de plantilla.\nDels 12 examinadors que hi ha a les comarques gironines, dos es van incorporar aquest estiu. Tot i això, se'n perd un el pròxim 12 d'octubre per la seva jubilació, ja que té 70 anys. Sala explica que no està previst que es cobreixi aquesta baixa i que a més, en els pròxims mesos hi haurà més jubilacions.\nEl més perjudicat: l'alumne\nAquesta vaga és indefinida, «no sabem com pot acabar, qui la fa i qui la deixa de fer», lamenta Sala, mentre recorda en tot moment que «el més perjudicat és l'alumne». Explica que en breu demanaran una reunió amb el cap de Trànsit de Girona, tot i que explica que les negociacions es duen a terme en l'àmbit espanyol. Recorda que des del 2005 «hem demanat un traspàs de les competències a la Generalitat, ara tenen les sancions, però volem que també tinguin els exàmens i les matriculacions». S'ha acabat la temporada d'estiu i ara hi ha molta gent que està realitzant pràctiques i intentant-se avaluar.\nA un camí en què semblava que només hi hauria classes i nervis finals, s'hi adjunta un gran problema al final del trajecte: saber si l'examinador que ens ha tocat secunda la vaga o no.


Kumluk Konak Hotel Istanbul Turquia - Ofertes d'hotels amb els MILLORS DESCOMPTES EN LÍNIA\nSehsuvar Bey Mah.Kadirga Liman Cad.Kumluk Sokak No:6 Kadirga Fatih, Fatih, Istanbul, Turquia, 34000 - Veure al mapa\nBarri Fatih Sisli Fatih Sultanahmet Sultanahmet Sultanahmet Sultanahmet Sultanahmet Beyoglu Fatih\nConvenientment situat a Istanbul, Kumluk Konak Hotel és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Kumluk Konak Hotel, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de recepció 24 hores, magatzem d'equipatge, transport hotel/aeroport, habitació familiar.\nA més, totes les habitacions ofereixen una gran varietat de comoditats com ara aire condicionat, calefacció, escriptori, mini bar, insonorització per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Kumluk Konak Hotel és una elecció inteligents per a viatgers a Istanbul, i ofereix una estada relaxant i sense molèsties.\nTots els tipus de viatgers (69) Parelles (40) Viatgers en solitari (6) Famílies amb infants petits (9) Famílies amb infants grans (6) Grups (8)


Telefónica activa la seva unitat d’emergència a Barcelona i reforça punts crítics amb grups electrògens per assegurar el servei durant el temporal - Telefónica Catalunya\nEt trobes a: Telefónica activa la seva unitat d’emergència a Barcelona ..\nTelefónica activa la seva unitat d’emergència a Barcelona i reforça punts crítics amb grups electrògens per assegurar el servei durant el temporal\nDijous, 14/01/21, 4:30h\nLa companyia ha activat el seu pla d’emergència per a reforçar els recursos habituals.\nS’han ampliat també els recursos humans que controlen la xarxa 24×7 tant als centres de control remot com a peu de carrer amb un total de més de 400 tècnics.\nEl temporal de neu multiplica l’ús de la xarxa Movistar per a compartir vídeo i imatges i triplica l’ús del Whatsapp.\nTelefónica ha dissenyat i implantat un pla d’emergències per assegurar l’adequada prestació del servei durant el temporal Filomena.\nEn concret, la companyia ha activat la seva base d’emergència a Barcelona i altres cinc a Madrid, Saragossa, València, Sevilla i Lleó amb les quals compta habitualment Telefónica per a entrar en acció davant de qualsevol imprevist. Aquestes unitats estan compostes per equips humans d’intervenció específicament preparats, a més d’una flota de vehicles formada per cotxes tot terreny, moto de neu, màquines trepitjaneu i vehicles Unimog que permeten accedir a llocs de molt fàcil accés per assegurar el manteniment del servei.\nEn paral·lel, abans del temporal, Telefónica va desplaçar i instal·lar grups electrògens de reforç en determinats punts crítics per a prestar servei en cas de falta de subministrament elèctric.\nAddicionalment es van ampliar també els recursos humans que controlen la xarxa 24×7 tant en els centres de control remot com a peu de carrer amb un total de més de 400 tècnics.\nTal com ha destacat Antonio José Medina, director de Seguiment i Control dels Serveis de Telefónica España, “com en anteriors ocasions, hem activat el pla d’emergències varis dies abans per assegurar el servei i hem comptat amb un gabinet de crisi permanente per a coordinar els recursos disponibles. Així i tot, ha hagut situacions inesperades que hem pogut resoldre. De fet, en alguns llocs on no poden acceder els vehicles, els nostres equips especials d’intervenció van haver d’accedir caminant varis quilòmetres a peu en ple temporal per a garantir el servei”.\nEl temporal de neu multiplica l’ús de la xarxa Movistar per a compartir vídeos i imatges i triplica l’ús de Whatsapp\nEl temporal de neu Filomena s’ha deixat sentir bé a la xarxa de Movistar on els valors més destacats s’han produït en les dades mòbils UL (Up Linl – de l’usuari a la xarxa) que han experimentat un creixement del 13% respecte als nivells dels dies anteriors.\nHabitualment el tràfic UL suposa només un 7% amb respecte al DL (Down Link – de la xarxa al mòbil), ja que el consum més habitual de tràfic de dades és la descàrrega de continguts en sentit xarxa > usuari (DL). No osbtant, el temporal ha produït que els usuaris enviéssin vídeos i imatges des del mòbil a altres persones, a més d’establir videoconferències, el que explica l’increment en sentit UL.\nActuació amb moto de neu a l’estació base de Josa i Tuixent (Alt Urgell)\nUna de les actuacions més destacades que els equips tècnics de Telefónica han hagut de realitzar durant el temporal, ha estat la retirada de neu i pins caiguts per a poder arribar a l’estació base de comunicacions situada a la muntanya de Santaló, al municipi de Josa i Tuixent, a la comarca d’Alt Urgell (Lleida).\nL’accés fins a aquesta estació no va ser possible en vehicle 4×4 i va haver de fer-se amb moto de neu. Els mateixos tècnics de Telefónica van ser els encarregats d’obrir el camí per a poder accedir, fent ús de mitjans mecànics, però també a mà.


Xup-Xup | Barcelona Cultura\nDiumenge, 21 desembre 2014\nDel 7 al 21 de desembre.\nDiumenges, a les 11 i a les 12 h.\nc/ Església 4-6, Local 6\nTel: 93 185 48 40\nUns espaguetis molt musicals\nEntreu al teatre i us rep una cuina vermella, il·luminació suau i dolces campanetes que sonen. Tres cuiners es posen el davantal preparats per tal de completar la seva missió: cuinar uns espaguetis com mai els heu tastat, amb gust de notes musicals!\nPrepareu-vos per veure un olla màgica d'on surten sons sorprenents i un trenet que arrossega cassoletes de fireta. L'aigua per bullir que raja al so de la flauta travessera i amb vapor de bombolles de sabó. I uns espaguetis llargs, molt llaaaargs! Un toc final d'espècies, i el plat ja està cuinat!\nAquest Xup-Xup de la Factoria Los Sánchez i Imaginary Landscape es presenta amb jocs de llums amb llanterna, una escenografia imaginativa, acompanyament musical delicat i un ritme especialment pensat per als nadons. Una petita delícia teatral que ara torna a programar la sala Porta4 i que configura un menú exquisit per als més petits i petites de la casa.\nAneu-hi, que ja bull l'olla!\nData de publicació: Dimecres, 10 Desembre 2014\n‘Sacre’ d’Emanuel Gat, al Dansa Metropolitana\nUna reinterpretació de ‘La consagració de la primavera’, d’Ígor Stravinski\nEl Mercat de les Flors estrena ‘Flamingos’ d’Albert Quesada\nUna barreja de flamenc amb dansa contemporània que forma part del projecte Cèl·lula\nLa Quinzena de Dansa Metropolitana arriba als equipaments municipals\nCentres cívics i museus s’omplen d’espectacles de dansa


General – Municipalitzem\nPlataforma per l'ocupació pública\nTorna la Plataforma Municipalitzem!\nAssemblea Oberta #1\nSubcontractació i precarietat laboral al Ajuntament de Barcelona\nContra Montoro #SI_EP\nFormulari de casos\nReivindicacions de la vaga del servei de Teleassistència\nMés de la meitat de les treballadores que gestionen els serveis municipals a Barcelona són subcontractades\nLa pandèmia ha posat de nou al descobert la precarietat de les treballadores externes i les desigualtats respecte les treballadores municipals\nLa plataforma Municipalitzem es reactiva per reclamar al Govern municipal un Pla de municipalitzacions\nUna vintena de treballadores externalitzades de diferents serveis municipals, junt amb representants de la majoria sindical del Comitè d’empresa de l’Ajuntament vam presentar el passat 25 de març el rellançament de la plataforma Municipalitzem a través d’un manifest. Reclamem a l’Ajuntament transparència i compromís real d’avançar en un Pla que serveixi per recuperar progressivament la titularitat, gestió i provisió nítidament públiques dels serveis municipals, així com que compleixi sense dilacions amb les contínues sentències que l’obliguen a internalitzar professionals externes per estar cometent un delicte de cessió il·legal de treballadores.\nDurant la roda de premsa es van presentar els casos de les treballadores del Servei d’Inserció Social de Famílies amb infants a càrrec (SISFAM), gestionada per una empresa propietat d’un fons d’inversió. També el de les cuineres de les escoles bressols, que van passar a ser privatitzades, quan inicialment eren treballadores públiques i el de les treballadores de la OAC Sant Miquel, l’única de Barcelona externalitzada i en la qual les treballadores treballen sota el conveni del telemarqueting. Per últim van intervenir les companyes de Municipalitzem APC, Plataforma d’Educadores de Carrer en lluita per la Municipalització del Servei APC (A Partir del Carrer), que després d’anys de lluita i reivindicació, recentment han aconseguit una internalització que l’Ajuntament no ha volgut comunicar públicament.\nAbans de la roda de premsa, una companya va entrar al registre a través de la OAC Sant Miquel una carta dirigida a l’alcaldessa amb el contingut del comunicat i reclamant una reunió per rebre resposta a les demandes que fem.\nTOTBarcelona: Reneix la plataforma Municipalitzem per denunciar incompliments del govern Colau\nEl Punt Avui: Reclamen a Colau un pla per municipalitzar els serveis\nEuropaPress: La plataforma Municipalitzem se reactiva y pide a Colau un plan de municipalizaciones\nDescarrega el manifest presentat amb la llista de suports: Document\nadmin 12 d'abril de 2021 12 d'abril de 2021 General\nSi la voluntat municipalitzadora de l’Ajuntament naufraga, nosaltres ens trobem a la #Superilla\nPer la millora de les condicions de feina i la millora dels serveis!\nCruïlla c/Roc Boronat amb c/Sancho d’Àvila\nadmin 10 de març de 2017 General\n/// Propera trobada 8 de febrer ///\nEls membres de la comissió de coordinació ens emplacem a una nova reunió el dimecres dia 8 de febrer a les 19 hores a Av. Francesc Cambó, 17 – 5èA.\nAquelles de vosaltres que us vulgueu afegir per ajudar en el que sigui o per intercanviar informació hi esteu també convidades!\nadmin 31 de gener de 2017 31 de gener de 2017 General\n[Casos] Precarització i repressió en l’externalització de Parcs i Jardins\nUs deixem una noticia de “La Directa” sobre la precarització de la plantilla subcontractada i l’acomiadament d’aquelles persones que se’n van queixar.\n“Una empresa subcontractada de l’Ajuntament de Barcelona obliga a fer hores extra sense cobrar”\nadmin 10 de maig de 2016 10 de maig de 2016 General\nRoda de premsa i presentació de la plataforma\nAdjuntem la noticia que va fer BTV de la nostra presentació:\nAquest dijous a la tarda s’ha presentat Municipalitzem, la Plataforma per l’Ocupació Pública. A les portes de l’Ajuntament, han denunciat que aproximadament la meitat dels treballadors dels serveis municipals estan contractats per empreses externes. Per això reclamen la municipalització de tots els serveis i defensen que suposaria una gestió més transparent i que milloraria les condicions laborals.\nSegons la Plataforma per l’Ocupació Pública “ni tan sols l’Ajuntament coneix la xifra exacta” de treballadors vinculats a la gestió i prestació de serveis municipals que estan externalitzats. Municipalitzem calcula que són unes 15.000 persones que treballen en àmbits tan diversos com museus, clavegueram, neteja, treballadors socials, el telèfon d’informació 010, escoles bressol i la televisió pública, BTV.\nA la plaça de Sant Jaume han denunciat que les empreses contractistes “no sempre respecten els drets laborals”. Asseguren que es donen casos de “cessió il·legal de treballadors, falsos autònoms i situacions d’interinatge funcionarial permanent”. Afegeixen que dels diners que inverteix l’Ajuntament en aquestes empreses, “molt menys de la meitat arriba a les nòmines”.\nConclouen que la municipalització dels serveis permetrà una gestió directa per part de l’Ajuntament i un control més transparent, una millora de les condicions laborals amb la “fi dels salaris de misèria i de la temporalitat perpètua” i suposarà un estalvi per al consistori.\nadmin 24 d'abril de 2016 1 de maig de 2016 General 25.916 Comments\nUna gestió directa per part de l’Ajuntament. Un control més transparent de la gestió per part de veïns i veïnes, i per tant, un exercici més democràtic de la prestació de serveis públics. Els beneficis que ara es queden en unes poques mans privades serien dirigits a millorar la qualitat dels serveis que ofereix l’Ajuntament en benefici de tota la comunitat.\nUna contractació directa que millori les condicions laborals dels milers de persones externalitzades. La fi dels salaris de misèria, de la temporalitat perpetua i de la precarietat generalitzada entre el personal externalitzat. La millora de les condicions de treball reverteix de forma directa en la millora de la prestació dels serveis.\nUn estalvi pel pressupost de l’Ajuntament. Acabar amb el sobrecost que suposa l’abonament de l’IVA i altres impostos de prestació de servei; així com el benefici que persegueixen les empreses i entitats que donen els serveis.\nadmin 16 d'abril de 2016 23 d'abril de 2016 General 27.917 Comments\nNi tan sols l’Ajuntament de Barcelona coneix la xifra exacta: però estimem que som al voltant de 30.000 les persones que treballem en la gestió i la prestació dels serveis públics municipals. D’aquestes, aproximadament la meitat formen part de...\nCopyright © 2022 Municipalitzem Theme by: ThemeGrill Powered by: WordPress


Pobresa Zero 2016 - Algemesí Solidari\nPobresa Zero 2016\nEl dia 17 d’octubre se celebra el dia Internacional contra l’eradicació de la pobresa. Des de fa alguns anys, moltes ciutats i pobles d’arreu organitzen activitats coordinades per les plataformes locals de Pobresa Zero per sensibilitzar la ciutadania.\nLa plataforma d’Algemesí, celebrarà també com ho ha fet els darrers anys, i cada vegada amb més èxit i acollida, la seua setmana contra la pobresa.\nEl lema general proposat aquesta vegada ha estat “Innovem contra la pobresa”, i sobre ell s’ha treballat a tots els centres escolars, i es reflexionarà en els diferents actes.\n– Divendres 21 d’octubre a les 20:00 h.: Cinefòrum amb el documental “Camí de l’escola”, a la parròquia Maria Auxiliadora, amb la col·laboració de l’associació L’Ullal Cultural.\n– Dimecres 26 d’octubre, nou joves d’Algemesí explicaran a partir de les 20:00 h al Casino Liberal la seua experiència en un camp de refugiats.\n– Dijous 27 d’octubre, també al Casino i a la mateixa hora, tindrà lloc la presentació del projecte “Banderes per Nepal”.\n– Divendres 28 es tornarà a celebrar la ja multitudinària concentració a les 19 h, al parc Salvador Castell, d’on eixirà la cercavila, amb la participació dels escolars del municipi, el grup de danses Berca, l’Escola Municipal de Tabal i Dolçaina, les dues Muixerangues, la tenda de comerç just La Troballa, i Càritas d’Algemesí, que acabarà en la plaça Major, amb un conjunt d’actes.\nPosteriorment n’hi haurà una oració a la Basílica de Sant Jaume.\n– Per acabar, el dia 29 se celebrarà el “Mou-te per la pobresa”, tot un seguit d’activitats al Poliesportiu municipal amb la participació de 15 agrupacions locals, que culminaran en la paella en el mateix lloc, a les 14 h.\nLa darrera setmana s’ha convertit des de fa uns anys en una cita inexcusable per a tots aquells que senten que el món en el que vivim no és just, i que calen canvis de profunditat per generar una societat universal més fraterna i solidària. Cal començar des d’ací per connectar amb les necessitats planetàries, cada vegada més punyents i de les quals, de tant en tant, ens alerten els mitjans de comunicació.\nPlataforma Pobresa Zero Algemesí\nPrograma general Pobresa Zero 2016\nXerrades dies 26 i 27\n18 octubre, 201618 octubre, 20160\nPobresa Zero a les escoles\nIniciem la construcció de la tercera fase de l’escola de secundària de Baasneere\nTotes les dones del món mereixen ser mares en pau. Ens dones un cop de mà?


Què passa amb l’edifici de Traumatologia de la Vall d’Hebron? | Dempeus per la salut pública\n← Adhesió al Comunicat dels professionals de la salut mental\nNit de vetlla i una proposta →\nEl moviment de personal i la reducció de plantilla que s’està produint a l’edifici de Traumatologia fa témer a molts a l’Hospital Vall d’Hebron que la intenció del Govern podria ser buidar-lo per vendre’l al món de la sanitat privada.\nSegons que han denunciat fonts sindicals a CatalunyaPress, a partir del proper dilluns quaranta dels cinquanta treballadors de la cuina de l’ledifici de Traumatologia passaran a l’Hospital General, i els altres deu combinaran la feina als dos edificis.\nFonts de l’hospital asseguren que això no suposarà cap pèrdua de llocs de treball, sinó d’una simple “reorganització interna dels recursos de l’Àrea de Cuines que són molt necessaris a l’Àrea General on cada dia es cuina per a 600 persones”.\nEls sindicats consultats per aquest diari asseguren que no és el primer moviment sospitós que es fa a l’hospital, ja que en l’actualitat hi treballen a Traumatologia més d’un 30% menys de personal del que hi havia hagut fa només uns anys, ja que la política de renovació de només el 50% de les baixes i jubilacions els ha afectat especialment.\nAsseguren que al centre ja fa uns dos anys que hi ha una planta tancada –això ho confirma l’hospital-, però afegeixen que de les dues que es van tancar durant l’estiu només una s’ha obert completament, i l’altra funciona “a la meitat”.\nSospites de privatització\nFets com els descrits són els que fan pensar a dues fonts d’aquest diari que Salut podria estar pensant en buidar l’edifici, traslladar i reorganitzar el personal en alguna de les tres plantes del general que estan buides –la cinc, la nou i la deu- i, tancant el cercle, vendre l’edifici a alguna mútua o empresa privada.\n“És un edifici golós, amb quiròfans recentment adquirits i amb la millor tecnologia, pagats per tots els catalans”, afirmen les fonts consultades. Així mateix, adverteixen que és possible fer-ho perquè el Govern de la Generalitat va aconseguir la titularitat de la Vall d’Hebron a canvi de donar suport a la reforma de pensions.\nEn aquesta operació, l’executiu també va endur-se el sol d’altres importants hospitals com el Josep Trueta de Girona, Bellvitge, Can Ruti, Arnau de Vilanova de Lleida, Verge de la Cinta de Tortosa i Viladecans.\nDesmembrament de l’ICS\nTal i com va publicar CatalunyaPress en exclusiva, i després El País va aconseguir un document intern del Departament que ho acreditava, el Govern té la intenció de desmembrar l’Institut Català de la Salut en vint empreses diferents. El mateix conseller Boi Ruiz ha arribat a dir que voldria que cada hospital tingués “autonomia” i l’ICS deixés de tenir una personalitat jurídica única.\nNo és el primer hospital que intenta privatitzar una de les seves àrees. Així, aquest diari ja va denunciar al maig la intenció i la posterior marxa enrere de Bellvitge de vendre l’àrea de Radiologia.\nS’encadenen a Viladecans\nEn el marc de les protestes contra les retallades, i com a prèvia a una vaga que el sindicat CGT ha convocat per aquest divendres, un sindicalista i un usuari es van encadenar a les portes de l’hospital de Viladecans, com es pot veure a la imatge que encapçala la informació.\nContinguts relacionats: Boi Ruiz obre la porta a més retallades en 2012\nEsta entrada fue publicada en Privatización, Salud pública, sanidad pública y etiquetada Hospital Vall d\_'Hebron, privatització, sanitat. Guarda el enlace permanente.


Aquesta és una assignatura obligatòria del Grau d'Arts que t'aproximarà a la creació artística des del vídeo com a eina de pensament i expressió. A través de les diferents unitats temàtiques tindràs l'oportunitat de conèixer la història del videoart i els seus principals problemàtiques i debats. Durant el semestre podràs realitzar algunes peces que t'ajudaran a comprendre les possibilitats de recerca a través del llenguatge audiovisual sota el marc de quatre temàtiques fonamentals que ens serviran de punt de partida: 1. Els inicis del videoart i el seu autorreflexividad, 2. el cos en la imatge, que aborda des de la videodanza fins a les identitats de gènere i dissidències sexuals 3. Història, memòria i contrainformació i 4. videoinstal·lacions. D'igual manera tindrem l'oportunitat de discutir textos fonamentals per a la història d'aquests debats i comprendre la seva complexitat.\nEl curs està dividit en tres Activitats pràctiques en els quals treballar amb el vídeo com a eina de creació i una Pràctica enfocada en el mitjà de la videoinstal·lació. D'una banda, cada Activitat s'articula des de les temàtiques indicades a dalt que t'ajudaran a conèixer la història de la creació audiovisual i els seus principals debats. Per una altra, en cada Activitat s'activaran de diferents recursos expressius que mostrarem en l'espai de l'aula. En el curs es reflexionarà com aquests recursos expressius més enllà de ser mers complements formals són parts fonamentals de la conceptualització de la peça per a aprendre a entendre l'íntima relació entre la formalització de les peces amb el seu significat.\nLa Pràctica serà un espai dedicat al treball personal de l'estudiant, i comptarà amb alguns materials de suport al procés de creació realitzats per artistes, així com amb l'assessorament del professor. L'aula propiciarà treball col·lectiu de reflexió sobre les peces en procés.\nL'assignatura comptarà amb recursos específics per a aprendre a usar les eines d'edició i explorar les seves possibilitats. Els estudiants tindran accés al Laboratori de mitjana i al Laboratori de documentació. Tots dos són aules de suport:, el primer oferirà assessorament tècnic per a resoldre els dubtes que vagin sorgint i el segon contindrà informació sobre com presentar i documentar les peces artístiques.\nAquesta assignatura aporta els coneixements teorico-pràctics necessaris per conèixer, entendre i utilitzar la videocreació com a forma d'expressió artística, aplicant-la ja sigui a projectes personals com a professionals en el camp de l'art.


Revista d'alumnes de l'IES Torís: L'ALGUERÈS\nConeixem que a casa nostra ha estat sempre parlada la llengua catalana en diversos territoris (a la Comunitat Valenciana, a Catalunya, a Balears, a la Franja de Ponent aragonesa...), i que tammateix és parlada en alguns territoris francesos des dels anys de la Corona d'Aragó, a la zona Languedoc-Roussillon (al Rosselló, a Catalunya nord), però.... coi! Que els italians també la parlen!\nDintre una illa anomenada Sardenya és parlada la varietat “més oriental” (com diuen els seus propis parlants) de la llengua catalana sota el nom d'alguerès (“L'Algaràs, lu nostra parlà, lu nostra catarà”, com ho pronuncien ells, cantant la força coneguda cançò... a l'Alguer, és clar). Aquesta té l'origen en els catalans que poblaren l'Alguer al segle XIV i s'hi va mantenir com a llengua oficial fins el segle XVII. Els seus habitants catalanoparlants, uns 16.000, han mantigut llur llengua fins avui, malgrat la pressió dels dialectes sards, especialment el logudorès, i de l'oficialitat de l'italià.\nUna enquesta feta a l'agost del darrer any per Cosins germans (un programa de televisió de la TV3) ens dóna la informació que un 90,1% dels habitants de l'Alguer comprenen la nostra llengua, un 61,3% pot comunicar-s'hi en català, però, malauradament un 22.4% és l'únic nombre d'aquells que la tenen com a primera llengua. Més sorprenent encara és el poc nombre de gent que l'empra més enllà de l'àmbit domèstic, un trist 13,4%, perquè l'altre 86.6% afirma que “l'italià és més gratificador des del punt de vista social” (extreta aquesta frase del llibre de'n Gido Sadi El Català de l'Alguer: una llengua en risc d'extinció).\nA les escoles, l'alguerès (lu catarà) ha estat des l'any 2008 present oficialment, però no pas com a altres territoris de parla catalana, amb l'opcionalitat de cursar-hi totes les assignatures en la llengua pròpia, sinó com una assignatura optativa donada els darrers anys de primària i durant secundària. A més, els materials didàctics emprats están redactats en un alguerès poc normatiu, fonètic, i els pocs regulats per l'Acadèmia Algueresa de la Llengua són poc assequibles a causa del preu; per aqueixa raó son fetes vàries dictades i vàries activitats gratuïtes als centres catalans de l'illa per a tothom.\nNo obstant això, un nou sentiment és nascut fa poc a l'Alguer, doncs ara, la nostra llengua, s'ha esdevingut llengua de moda. Sí sí, ho heu llegit ée, “llengua de moda”, com a Alemanya (on el català és fins i tot estudiat a les universitats com a llengua estrangera). Els joves algueresos han comprés per fi que l'algurès no és una llengua inútil, “da' lus vells, da' lus iaius, da' ra gent majò” com diuen ells. Podran entendre ja les cançons que taralejaven els seus pares mentre escoltaven a na Franca Masu, a na Claudia Crabuzza, a n'Àngel Maresca, i podran gaudir també del reggae de Train to Roots (els quals tenen, a més, una dotzena de cançons en la nostra llengua, un parell de cançons amb Auxili i amb Aspencat, grups de casa nostra) i del hip-hop/rap-raggamuffin dels Last but not least i de Dr. Boots (i qui sap si vindre al Festivern ací a la nostra terreta). També podran comprendre a la perfecció els poetes Carlo Demartis i Pere Lluís Albau.\nLa cosa més curiosa és que els que som ací en aquest costat del Mediterrani no ens en recordem gaire dels de l'altre costat (diguent-ho sense eufemismes, no tenim ni punyetera idea ni ens preocupem dels parlants de més enllà de les nostres fronteres polítiques, xe!), i segurament som els causants de l'aïllament dels pobrets algueresos (tot tenint ells cartells per la ciutat de “Parlau, Escrivau i Pensau en Català”). Caldria tindre més coneixença sobre els algueresos doncs ells ens estimen força. A més, hi ha des de fa poc Ryanairs directes a la ciutat sarda, així que no tenim pas excusa. Anem-hi doncs a l'Alguer!


Bargut - Viquipèdia, l'enciclopèdia lliure\nEl barga (mongol: Барга; xinès tradicional: 巴尔 虎 部, xinès simplificat: 巴尔 虎 部, pinyin: Bā'ěrhǔ Bu) és un subgrup dels mongols que parlen un dialecte de la llengua barga buriàtia i, predominantment, viuen a l'Hulunbuir des del segle XVII de la dinastia Qing.\nAls segles XII i XIII, els mongols barga van aparèixer com a tribus, prop del llac Baikal, anomenat Bargujin. L'antecessor d'Alan Guia va ésser Genghis Khan i la seva ascendència era barga. En l'Imperi Mongol, servien en exèrcits dels Grans Khans. Un d'ells, anomenat Ambaghai, en comandava l'artilleria.\nDesprés de la caiguda de la dinastia Yuan el 1368, els barga es van unir als oirats contra els genghisids. Van ser, però, dispersats entre els mongols i els oirats. Els barga comparteixen els onze mateixos clans en què es van dividir els Khori-Buryats. El cos principal del Khori-Barga es va traslladar a la zona compresa entre el riu Ergune i la serralada Khingan, on es van sotmetre als daurs i als Solon Evenkis. Un gran grup dels Barga-Khoris va fugir cap a l'est fins al riu Onon, l'any 1594. Mentre que alguns es van quedar sota la protecció russa, d'altres es van fer tributaris del Kalkha.\nQuan la dinastia Qing va atacar els cosacs als rius Shilka i Ergune el 1685-89, aquests barga mongols van ser deportats a Manxúria. La cort Qing els va dispersar sota les banderes dels Chajar. El 1734, els mongols barga que havien quedat sota el domini dels Noyan de Khalkha es van queixar del maltractament dels seus senyors. L'autoritat Qing va seleccionar 2.400 mongols barga, residents a Khalkha i els va fer assentar amb les seves famílies a Hulunbuir, Dornod.\n↑ Howorth, Henry Hoyle. History of the Mongols: From the 9th to the 19th Century. B. Franklin, 1876, p. 683.\nObtingut de «https://ca.wikipedia.org/w/index.php?title=Bargut&oldid=20616180»\nDarrera modificació: 23 des 2018 a les 16:28


L’Institut de Recerca seleccionat per a les ajudes del programa Caixa Impulse - Actualidad\nEl projecte “Inhibidors de la dimerització del receptor d’andrògens com una nova teràpia contra el càncer de pròstata”, de l’Institut de Recerca de Sant Pau i de la Fundació Bosch i Gimpera (FBG)/Oficina de transferència de la UB, ha estat seleccionat per rebre una ajuda del programa Caixa Impulse.\nUn projecte que busca desenvolupar nous fàrmacs per al tractament del càncer de pròstata (antiandrògens), amb un mecanisme d’acció (MoA) innovador. Per aquest projecte “partim de l’estructura del receptor d’andrògens (AR) dimèric, publicada l’any passat (Nadal et al., Nature Communications 2017). A partir d’aquí, hem caracteritzat per cristal·lografia de raigs X la unió de molècules petites capaces d’interferir amb la dimerització de l’AR, i que per tant, són hits per al desenvolupament de nous antiandrògens”, Pablo Fuentes Prior, investigador del grup de Bases moleculars de les malalties de l’Institut de Recerca de Sant Pau. Aquest projecte està cooliderat per la Dra. Eva Estébanez Perpiñá de l’IBUB (Institut de Biomedicina de la Universitat de Barcelona).\nPrograma Caixa Impulse


La mascareta, obligatòria en espais tancats i al carrer si no es pot guardar la distància de dos metres - À Punt\nLa mascareta, obligatòria en espais tancats i al carrer si no es pot guardar la distància de dos metres\nPer a la població infantil de tres a cinc anys no és un accessori obligatori però sí recomanable.\nImatges d'aquest dijous a la ciutat de València, primer dia d'ús obligatori de mascaretes / À Punt\n21 de maig 2020 - 07:30\nA partir d’aquest dijous les persones majors de sis anys han de portar mascareta en espais públics tancats i també al carrer si no és possible mantindre la distància de seguretat interpersonal de dos metres. Així consta en l'orde que regula l'ús d'aquest element protector i que es va publicar el dimecres en el Butlletí Oficial de l’Estat (BOE).\nL'orde, que s'ha consensuat amb les comunitats autònomes, aclareix quan s’han d’utilitzar les mascaretes, qui i com. El govern espanyol estén a la via pública la utilització obligatòria de la mascareta, que fins ara només era necessària en el transport públic. El document que en regula l'ús aclareix que per a la població infantil entre tres i cinc anys no és obligatòria, però sí recomanable.\nEl director del Centre de Coordinació d’Alertes i Emergències Sanitàries, Fernando Simón, ha apuntat que no es va aplicar aquesta mesura a l’inici de la pandèmia perquè el mercat estava desabastit i ha insistit que és important continuar mantenint la distància personal. “Pel fa a la població, la mesura més interessant és la distància interpersonal de dos metres i llavar-se les mans. Si les apliquem, les mascaretes no són el factor clau”.\nExcepcions per edat o prescripció mèdica\nEn aquesta obligatorietat hi ha excepcions per a alguns col·lectius als quals se'ls dona un tracte diferent, per edat o per prescripció mèdica. Tot i que es recomana l’ús de mascareta per als xiquets de tres a cinc anys, no serà necessari que l’utilitzen els menors de sis. Tampoc les persones que presenten algun tipus de dificultat respiratòria que puga veure's agreujada si es cobreix el nas i la boca, també en altres casos de contraindicació per motius de salut o discapacitat.\nL’ús tampoc serà exigible en el desenvolupament d'activitats que hi resulten incompatibles, com ara la ingesta d'aliments i begudes, ni en circumstàncies en les quals hi haja una causa de força major o una situació de necessitat.\nÚs no obligatori per a practicar esport\nTot i que en la norma destaca l’absència de qualsevol esment a la pràctica esportiva, fonts del Ministeri de Sanitat han assenyalat que les persones que isquen a la via pública a fer exercici en bici o les que córreguen estan exemptes d’usar mascaretes. Aquestes persones poden optar per no portar-ne si no volen. Simón ha reconegut que, si és d’alta intensitat, “és difícil que es puguen aconseguir determinades mascaretes".\nSancions de 601 a 10.400 euros\nEn els primers dies, les forces de seguretat demanaran a la ciutadania que es pose la mascareta en cas d’estar en una zona on han de portar-la i, en cas contrari, que es retiren del lloc per a garantir la distància de seguretat. Passada aquesta primera fase informativa i en cas que les persones no atenguen el requeriment policial, es procedirà a sancionar-les en aplicació de la llei de seguretat ciutadana, la coneguda com a llei mordassa. Les multes per desobediència poden oscil·lar entre els 601 i els 10.400 euros.


Rancho Topaz Guesthouse Bandung Indonèsia - Ofertes d'hotels amb els MILLORS DESCOMPTES EN LÍNIA\nCihanjuang Raya Street Km 2.5 No B - 6, Cimahi Utara, Bandung, Indonèsia, 40513 - Veure al mapa\nBarri Cimahi Utara Buahbatu Riau Bandung Centre Bandung Centre Cimahi Utara Pasteur Pasteur Bandung Centre Sekejati\nConstruit a l'any 2010, Rancho Topaz Guesthouse és un extra de distinció per a Bandung i una el·lecció intel·ligent per als viatgers. El centre de la ciutat és només a 0.5 km i l'aeroport és només a 20 minuts. Els visitants d'aquest hotel, poden gaudir d'anar a les atraccions més importants de la ciutat: Museu Barli, Centre de Comerç Bandung, Karang Setra Waterpark.\nAprofiti's de la riquesa de serveis i avantatges d'aquest hotel de Bandung. Les carecterístiques més important de l'hotel inclouen servei d'habitacions 24 hores, aparcament de cotxes, servei d'habitacions, instal·lacions per a reunions i banquets , habitació familiar.\nA més, totes les habitacions ofereixen una gran varietat de comoditats com ara habitacions per a no fumadors, aire condicionat, escriptori, balcó/terrassa, ventilador per satisfer els clients més exigents. Les instal.lacions d'oci de l'hotel, que inclouen jardí estan dissenyades per escapar i relaxar-se. Amb una localització ideal i amb comoditats imbatibles, Rancho Topaz Guesthouse no troba competidors en cap categoria.\nTots els tipus de viatgers (8) Viatger de Negocis (1) Parelles (2) Famílies amb infants petits (1) Famílies amb infants grans (2) Grups (2)


La nit fosca dels pobres a l’Amèrica Central | Articles català -\nLa nit fosca dels pobres a l’Amèrica Central\nEn els meus viatges de solidaritat a l’Amèrica Central –aquella regió desconcertantment sacramental, centre geopolític de Déu i del diable, poble crucificat, col.lectiu Serf Sofrent– i ensopegant, a cada cantonada, amb mutilats de guerra, vídues i orfes, clandestins i refugiats, desplaçats i prohibits de tota mena, se m’ha fet, sovint, aquesta pregunta:\n- Monsenyor, on és el Déu dels pobres?\nAmb la retòrica eclesiàstica fàcil a què nosaltres estem acostumats, jo sempre he respòs:\nAmb els pobres!\nReconec, tanmateix, que més que una resposta, això meu és més aviat una nova pregunta:\nCom es demostra que Déu és amb els pobres? Com podem veure-li a Ell el rostre i el cor enmig d’aquelles situacions inhumanes, sota la fèrula de la injustícia i l’opressió, en la desolació de la misèria?\nLa vida dels pobres –allà, aquí, a l’Amèrica Central molt concretament– no és de dia, és de nit, “nit fosca”. Menys poètica i menys mística que la nit fosca de Juan de la Cruz...\nAquells, aquests pobres, tenen tots els motius humans per rebel.lar-se contra el Déu vida-amor-alliberament. La seva esperança –aquesta sí, “contra tota esperança”– justifica sobradament la sorpresa que Péguy posa en boca de Déu respecte a la “més petita” de les tres virtuts teologals: la incomprensible esperança dels humans.\nA tot el Tercer Món, però molt específicament a l’Amèrica Central, que és un Tercer Món de creients cristians, oprimits per altres cristians, la temptació de la blasfèmia podria ser decididament normal, ateses les situacions en què el Poble centreamericà viu o es desviu i mor. Perquè tot allà conflueix per a dubtar, per a sublevar-se contra tot i contra tots, per a negar la vida mateixa. Des de la naturalesa –amb els seus volcans i terratrèmols i maremotos– fins al poder civil o religiós, tal vegada.\nEls successius governs es venen, sempre servils dels imperis, i les institucions –fins i tot les anomenades democràtiques– no funcionen quan es tracta dels drets dels pobres. L’atur arriba a un 60 per cent, com a mínim, de la població centreamericana. És la regió amb més índex de migració a tot el continent. Li han fallat les revolucions o bé les seves transformacions estructurals han estat castrades –a la reforma agrària, a la salut, a l’educació, a la vivenda, a la participació popular efectiva– i alguns líders revolucionaris no han estat dignes del seu passat heroic ni de les esperances que en ells havia depositat el seu Poble. Per a l’Amèrica Central, sobretot, “pati del darrere” de l’imperi capitalista, la caiguda de la utopia socialista ha estat l’entrada cega en una nova nit, mentre que per als pocs de sempre es fa realitat, altra vegada, la nova rastrera utopia del Capital i el Mercat diví, senyors definitius d’una Història humana (!) que ja ha arribat al seu topall.\nQui podria sustentar millor l’esperança d’aquells pobles –cristians, he dit– seria evidentment la mateixa Església de Jesús. Però en alguns països centreamericans aquesta Església, en la seva oficialitat, en les seves estructures o en la rutina dels seus religiosos o dels seus fidels més satisfets, amb massa freqüència ha estat, o és, una nova pedra on ensopega l’esperança dels Pobres.\nAmb tot això, la nit de la societat –la seva economia de fam, la política de marginació i/o repressió– s’ha estès també damunt l’Església. “En el món –en la societat humana– podria explicitar millor Jesús, passareu molts maldecaps; i en l’Església –que hauria de ser la meva comunitat fraterna– també els passareu”. (Afegiria Jesús, sempre conseqüent, “però no tingueu por, que jo he vençut el món i a “aquesta” Església”?).\nNo estic acusant ningú. O, en tot cas, m’estic acusant igualment a mi mateix. Perquè aquella insensibilitat o la connivència eclesiàstica davant la misèria, la marginació i la injustícia institucionalitzada fàcilment es tornen hàbit en nosaltres, que ni som Pobres ni estem gaire a prop, diàriament, dels Pobres, ni tenim l’humil coratge martirial d’enfrontar els rics i els poderosos i els injustos d’aquest món. La pregunta “on és el Déu dels pobres?”, s’hauria de desdoblar en aquesta altra: “On és l’església del Déu dels pobres, si aquest és el Déu de Jesús?”.\nLa qual cosa no disculpa la societat –tant si es considera cristiana com si no– ni justifica la iniquitat dels governs, exèrcits i oligarquies, més o menys genocides a la nostra Amèrica Central.\nSé molt bé que aquesta “nit fosca” no és d’avui. Des de Job a Guamán Poma o des de Camús a César Vallejo, Déu ve essent cridat, amb diferents tons, a respondre pel dolor dels innocents i per la desolada nit dels pobres. I aquella sí que fou “l’última temptació de Crist”: “Déu meu, Déu meu, per què ens has abandonat?”. Ell la va viure i la va morir, com una nit fosca personal i com la nit fosca de tots els seus germans i germanes pobres de tots els temps. Però Ell –i aquí rau la resposta definitiva per a la nostra fe cristiana– també la “ressuscità”, superant-la amb la victòria sobre la injustícia i sobre la mort.\nSense que això impedeixi que segueixi sent “nit fosca” la vida dels Pobres. Sense que això justifiqui ni la seva esperança inerte ni la bona consciència dels que no som Pobres. Sense que això ens dispensi –ni als Pobres ni als seus aliats– de l’oració d’agonia o de la rebel.lia solidària o de la lluita política o de l’organització popular.\nNomés vivint la nit fosca dels Pobres es pot viure el Dia de Déu. Els estels només es veuen de nit...\nPer canviar de vida s’ha de canviar de Déu\nS’ha de canviar de Déu per canviar l’Església\nPer canviar el món s’ha de canviar de Déu


Incidències, queixes, suggeriments, consultes i agraïments gestionats per l'Ajuntament de Barcelona - Conjunts de dades - Open Data Barcelona\nIncidències, queixes, ...\nIncidències, queixes, suggeriments, consultes i agraïments gestionats per l'Ajuntament de Barcelona\nIncidències, queixes, suggeriments, consultes i agraïments de la ciutadania a l'Ajuntament de Barcelona. Incorpora el tipus de petició, la classificació temàtica, les dates d'alta i tancament, la localització i els canals d'entrada i resposta.\nVeure definició de camps\nNúmero d'ID de la fitxa\nTipus de l'entrada\nÀrea de l'entrada\nElement de l'àrea de l'entrada\nDescripció de l'entrada\nDia d'alta de l'entrada\nMes d'alta de l'entrada\nAny d'alta de l'entrada\nDia de baixa de l'entrada\nMes de baixa de l'entrada\nAny de baixa de l'entrada\nCodi numèric del districte\nCodi numèric del barri\nTipus de la via de l'adreça\nNom del carrer de l'adreça\nNúmero de l'adreça\nCoordenada de longitud\nCoordenada de latitud\nSuport des d'on es registra l'entrada\nCanal utilitzat per la comunicació de la resposta\nL’Ajuntament de Barcelona publica dades de les incidències, queixes, suggeriments, consultes i agraïments rebuts per part de la ciutadania. També es publiquen algunes peticions de servei que corresponen a sol•licituds d’un servei del programa de serveis municipals.\nDel conjunt d’aquestes peticions ciutadanes s’han exclòs les peticions anul·lades o no tramitades per falta de dades d’identificació del ciutadà o ciutadana que expressa la petició.\nAquestes dades es publiquen trimestralment, sobre peticions gestionades durant el període, de forma acumulada des de principis d’any.\nPer facilitar la interpretació de les dades, es detalla la descripció de cadascun dels camps o elements de les columnes del fitxer.\nFitxa ID: codi d'identificació de la petició ciutadana.\nTipus de petició:\nIncidències: comunicacions d'un fet o irregularitat localitzat en un espai i temps concret que requereix una actuació. Aquesta irregularitat afecta a un element del mobiliari urbà o a un servei o nivell de servei ofert i establert per part de l’Ajuntament de Barcelona.\nQueixes: comunicacions d’una disconformitat o d'una insatisfacció relativa a unes expectatives que no han estat satisfetes o a una situació prolongada en el temps.\nSuggeriments: idees o propostes per a la millora d’algun aspecte de la ciutat o servei municipal.\nConsultes: demandes d'informació sobre la ciutat o els serveis municipals.\nAgraïments: reconeixements d’un bon funcionament dels serveis municipals.\nPetició de servei: servei municipal del catàleg de serveis de l’Ajuntament que es gestiona mitjançant el mateix sistema que les incidències, queixes i suggeriments.\nÀrea, Element i Detall: classificació temàtica interna de les peticions de la ciutadania per a la seva gestió:\nÀrea: classificació conceptual de temes de la ciutat o del funcionament dels serveis públics municipals.\nElement: en general, concepte o objecte afectat en la petició expressada.\nDetall: en general, problema o incidència concret de l’element.\nDia, mes i any d'alta o entrada de la petició.\nDia, mes i any de tancament o finalització de la gestió efectuada per l'Ajuntament en relació a la petició.\nPer a peticions amb ubicació s'indica el barri (i el codi de barri), el districte (i el codi de districte), la secció censal, el tipus i nom de la via, el número i les coordenades de geolocalització (ETRS89 i WGS84).\nSuport: canal d'entrada de la petició.\nCanal de resposta escollit pel ciutadà/na per rebre la resposta a la petició. Particularitats:\nImmediata: peticions que, pel compromís de servei o resolució que tenen assignat, es donen per respostes informant al ciutadà/na del termini de resolució en el moment d'efectuar la petició. El ciutadà/na no rep una resposta específica.\nNo vol resposta: el ciutadà/na no desitja resposta a la comunicació efectuada.\nNota sobre la ubicació de les peticions:\nCom a criteri general es publica la ubicació d'aquelles peticions de manteniment i neteja de l'espai urbà i sobre el funcionament dels serveis municipals.\nPer a peticions de temàtiques que, majoritàriament, fan referència a activitats que tenen lloc a espais públics i/o privats es publiquen les dades de barri i districte i el codi de la secció censal per garantir la privacitat.\nEn determinades peticions no es publica cap dada relativa a la ubicació per vetllar per la privacitat, intimitat o seguretat de les persones.\nFinalment, no es publica cap dada relativa a la ubicació de les consultes i els agraïments.\n2019 Peticions ciutadanesCSV\nIncidències, queixes, suggeriments, consultes i agraïments gestionats per...\n2019 Peticions ciutadanesXML\n2018 Peticions ciutadanesCSV\n2018 Peticions ciutadanesXML\nIncidències, queixes, suggeriments, consultes i agraïments de la ciutadania a...\n2017 Peticions ciutadanesCSV\n2017 Peticions ciutadanesXML\n2016 Peticions ciutadanesCSV\n2016 Peticions ciutadanesXML\n2015 Peticions ciutadanesCSV\n2015 Peticions ciutadanesXML\n2014 Peticions ciutadanesCSV\n2014 Peticions ciutadanesXML\nAgenda 2030. ODS Colateral1\nAgenda 2030. ODS Colateral2\nAjuntament de Barcelona. Sistema IRIS de gestió d'incidències, reclamacions i suggeriments\nDirecció de Serveis d'Informació i Atenció Ciutadana. Departament d'Avaluació d'Incidències i Qualitat


Entitat: Col·legi Cor de Maria\nColla: Colla Gegantera del Cor de Maria\nConstructor: Alumnat de 4t d'ESO\nAny: 12 de juny de 2004\nLa Maria és una nena, una simpàtica estudiant del Cor de Maria, que de ben segur passejarà alegrement amb la seva carpeta d'apunts per totes les escoles de Mataró.\nAquesta joveneta va vestida exactament amb el mateix uniforme que les alumnes de l'escola han portat durant molts anys. I diem exactament perquè la roba del vestit ha sortit d'una peça que encara guardava la mateixa modista que havia fet, en el seu temps, els cents i cents d'uniformes que han passat per l'escola, i que encara avui, s'encarrega de confeccionar els xandalls.\nLa Maria, com ja es pot endevinar, representa els alumnes de secundària; per la seva cara, podríem dir que és una adolescent, més dona que nena, aplicada, treballadora, i disposada a estudiar i a obtenir molt bones notes. Tot el contrari que en Joaquim, el seu petit company que representa els nens de primària.\nLa creació dels dos gegants s'ha portat a terme pels alumnes de quart de secundària dins l'area d'Educació Visual i Plàstica, al crèdit variable "Espai i Volum".\nVal a dir però, que abans de la seva construcció, tots els alumnes, des d'Educació Infantil fins als més grans, els de quart d'ESO, i mitjançant dibuixos i escrits, van donar la seva opinió per escollir els tipus de personatges, els noms, els vestits i els complements d'aquest dos gegantons que els representaria en tot tipus de festes i celebracions.\nEls gegants es van començar a construir cap el 1999; aquesta feina no ha estat fàcil, i durant alguns períodes de temps hi ha hagut poca activitat. Durant anys s'ha especulat nombroses vegades sobre la seva presentació pública, que finalment, s'ha dut a terme el 12 de juny de 2004, aprofitant la festa de fi de curs de l'escola.\n29/05/2022 - XXXIa Cursa de l’Escola Cor de Maria\n26/02/2022 - Rua de Carnestoltes\n22/02/2020 - Rua de Carnestoltes\n26/01/2020 - Festa Major d’Hivern de Sant Vicenç de Montalt\n16/11/2019 - Cercavila solidària Som Grocs


Mes freqüencies i més serveis per evitar aglomeracions en el transport públic. | BonDia Diari digital d'Andorra.\nInterior d'un vehicle sense aparents problemes d'aglomeracions, però amb els viatgers a menys d'un metre i mig de distància.\nDv., 09/10/2020 - 17:15\nMes freqüencies i més serveis per evitar aglomeracions en el transport públic.\nAgències / Foto: Facundo Santana\nNomés un 1,31% dels trajectes diaris han tingut problemes d'aforament. Aquesta és la conclusió de les inspeccions fetes al servei de transport públic entre el 14 i el 18 de setembre. Així ho transmet el ministre de Presidència, Economia i Empresa, Jordi Gallardo, a preguntes del president del grup parlamentari socialdemòcrata, Pere López.\nSegons les respostes que surten publicades aquest divendres al butlletí del Consell General, a banda dels controls rutinaris que es duen a terme al llarg de tot l’any, aquest mes de setembre s’han reforçat els controls per verificar els aforaments i si calia incrementar el servei, unes inspeccions que es van dur a terme en les dates abans esmentades. El que es volia, especialmenet, era comprovar quins conflictes hi havia en les entrades i sortides dels centres escolars, la qual cosa va donar com a resultat problemes en l’1,31% del total dels serveis realitzats. De fet, Gallardo concreta en la seva resposta que es van comrpovar problemes de capacitat al Bus Exprés entre les 7.30 i les 8.10 hores i de les 15.30 a les 17.10 hores; a l’L1 entre les 7.15 i les 8 hores; a l’L4 entre les 7.25 i les 8.10 hores i a l’L6 en el servei en sentit nord de les 7.40 hores i entre les 17 i les 18 hores.\nArran de les necessitats detectades, continua el ministre en les seves respostes, s’han reforçat els serveis a totes les línies. Concretament s’ha posat un servei més a Encamp, el Pas de la Casa, Ordino i Arinsal en diferents horaris. A més, l’L6 ha vist augmentada la seva freqüència de pas de 20 a 15 minuts entre les 16 i les 18 hores en sentit pujada i de les 16.30 a les 18.30 en sentit baixada de dilluns a divendres. Pel que fa a l’L1 s’ha ampliat la freqüència a deu minuts entre les 7.30 i les 10 hores i s’han afegit dues freqüències més en sentit Sant Julià-Andorra la Vella entre les 7.30 i les 8.20 hores. Pel que fa el Bus Exprés, s’ha ampliat amb un vehicle de més que fa el recorregut entre el Prat Nou fins a l’institut de batxillerat de la Margineda.\nGallardo manifesta que es “continua vigilant el bon funcionament del servei de transport públic” i afegeix que es duran a terme “les adaptacions necessàries per tal de donar una resposta als usuaris del servei”.


Quart de Poblet sol·licita el reconeixement del Museu Virtual com a Museu Permanent de la Comunitat\nL’Ajuntament celebra el Dia dels Museus unint-se al lema “El poder dels museus” basats en la sostenibilitat, digitalització, educació i accessibilitat\nQuart de Poblet sol·licitarà el reconeixement del Museu Virtual com a Museu Permanent de la Comunitat Valenciana i la seua inclusió en la Xarxa Valenciana de Museus. L’àrea de Patrimoni Històric està treballant en aquest tràmit que possibilitarà que el Museu Virtual de Quart de Poblet puga treballar en xarxa al costat d’altres 289 museus i col·leccions museogràfiques de la Comunitat Valenciana, tant públics com privats.\nAquest anunci coincideix amb la celebració del Dia Internacional dels Museus, que es commemora a tot el món el 18 de maig des de l’any 1977. Aquesta commemoració té com a objectiu conscienciar de la importància dels museus com a mitjà per a l’enriquiment cultural i social de les societats on se situen. Està afavorida pel ICOM (Consell Internacional de Museus, en les seues sigles en anglés), una organització internacional de museus i professionals que col·labora amb la UNESCO i amb l’ONU.\nEl lema de 2022 és “El Poder dels museus”, i es basa en diversos pilars d’actuacions: la sostenibilitat; la innovació en digitalització i accessibilitat, i la construcció de comunitat a través de l’educació. Encara que la commemoració d’enguany ha hagut de variar després de la invasió d’Ucraïna per part de Rússia per a donar suport a la labor dels professionals ucraïnesos que estan lluitant per salvaguardar el patrimoni històric i cultural entre bombardejos.\nPer a finalitzar des de l’Ajuntament de Quart de Poblet s’anima a la ciutadania al fet que visite el Museu Virtual per a descobrir les curiositats del seu municipi. Inaugurat a l’octubre de 2021, el Museu Virtual de Quart de Poblet és un museu pioner a la Comunitat Valenciana pel seu caràcter obert. Recull més de 5000 entrades quasi 2000 objectes i més de 3000 fotografies, que formen part dels fons municipals i donacions de caràcter desinteressat d’institucions i veïns de Quart de Poblet. Un projecte que està inclòs en l’Estratègia de Desenvolupament Urbà Sostenible Integrat, EDUSI, cofinançada al 50% pel Fons Europeu de Desenvolupament Regional, FEDER.\nPrevAnteriorEl Grup de Teatre “Príncipe de España” estrena amb gran èxit el musical El Fantasma de Canterville\nSegüentEl Punt de Trobada Familiar d’Alzira ja és una realitatNext


El CN Terrassa aconsegueix quatre victòries a la segona jornada de la Lliga Infantil de natació - Terrassa Informa!\nInici » Esports » Natació » El CN Terrassa aconsegueix quatre victòries a la segona jornada de la Lliga Infantil de natació\n20 Novembre 2013 a 13:00\nTània Michavila en va aconseguir dues\nEl CN Terrassa es va adjudicar quatre victòries a la segona jornada de la Lliga Infantil de natació que es va celebrar el dissabte passat a les instal·lacions del CN Barcelona.\nTània Michavila va aconseguir dues victòries, en 100 metres papallona amb un temps de 1.10.84 i en 200 metres esquena amb un temps de 2.35.83. Jordi Romero també va guanyar en 100 metres papallona amb un registre de 1.05.08. L’equip de relleu masculí A de 4×100 metres lliures es va adjudicar l’or amb un temps de 3.59.72.\nDos nedadors del club van aconseguir segones posicions. Van ser Àlex Ramos en 400 metres lliures (4.28.03) i Elena Núñez en 100 metres papallona (1.12.13). Jordi Pérez va acumular dos tercers llocs en 400 metres lliures (4.29.86) i 200 metres esquena (2.26.46), ambdós temps rècords de Terrassa de 13 anys. La darrera tercera plaça del Natació va ser per l’equip del relleu masculí B de 4×100 metres lliures (4.15.57).\n#CN Terrassa #Natació #victòria\nSarai Gascón fa ple de victòries al Campionat d’Espanya Absolut de Clubs de Natació Adaptada


Ciència i societat 26.02.2010\nRoberto Elosúa, investigador de l’IMIM, ens explica el sistema cardiovascular. Les malalties com l’ictus o els infarts de miocardi són la principal causa de mort als països industrialitzats.\nEscrit per Roberto Elosúa\nLes malalties cardiovasculars són la principal causa de mort als països industrialitzats. Foto de Alexandru Acea a Unsplash.\nEl sistema cardiovascular està format pel cor, les artèries, els capil·lars i les venes. Les malalties cardiovasculars són la principal causa de mort als països industrialitzats, i van representar el 36% del total de morts a Espanya en el 2007. Entre les malalties cardiovasculars, la cardiopatia isquèmica (infart agut de miocardi o angina de pit) és la malaltia que més morts causa en homes, i la malaltia cerebrovascular (ictus o embòlia cerebral) la que més morts causa en dones.\nEl 1948 es va iniciar a Framingham, una petita ciutat propera a Boston, Estats Units, un dels estudis epidemiològics més importants per determinar els factors causals de les malalties cardiovasculars. En l’estudi van participar 5.209 residents als quals se’ls ha anat seguint fins a l’actualitat. Aquest i altres estudis similars ens han permès de conèixer quins són els factors de risc de les malalties cardiovasculars:\ndislipemia (colesterol total o LDL elevats; colesterol HDL baix)\nLes lleis antitabac han aconseguit reduir entre un 8-20% el nombre de casos d’infart agut de miocardi.\nEl control d’aquests factors de risc és un element fonamental per a la prevenció d’aquestes malalties. Aquest és el repte: cadascun de nosaltres, així com el sistema sanitari i els governs, podem contribuir a la prevenció d’aquestes malalties. L’individu, mitjançant l’adopció d’estils de vida saludables; el sistema sanitari, diagnosticant i controlant els factors de risc; i els governs, garantint l’equitat d’accés al sistema sanitari i promovent lleis com l’antitabac, que ha aconseguit reduir entre un 8-20% el nombre de casos d’infart agut de miocardi als països als quals s’ha aplicat.\nInvestigador del Programa d'Epidemiologia i Salut Pública de l'IMIM, coordina un grup que treballa en l'estudi de l'epidemiologia i la genètica de les malalties cardiovasculars, i és professor d'Epidemiologia de la Facultat de Medicina de la UVic-UCC.


Bitterpilört - Medicina alternativa\nBitterpilört creix en zones humides, en les trinxeres, en les platges i al llarg dels camins forestals. Com slideknäväxt sentir de nou la llum en la tija nuós, tota la collita, les fulles i les cobertes de la vagina hinnartade com els suports del full que tanca la tija.\nUna característica de bitterpilörten és el sabor persistent, ardor forta que totes les parts de les plantes de fulles a la llengua si es mastega en ells. Herba seca i en pols pot molt bé ser utilitzat com un substitut del pebre. És possible que tan aviat com l'home prehistòric utilitza les llavors com a espècia.\nDioscórides i Galeno recomana bitterpilört com a mitjà conductor, mentre que, segons Paracels va aparèixer hemostàtic i també podria ser utilitzat com un remei per a la indigestió, icterícia, etc de color vermell òxid en els punts negre en el full slideknäväxters molts estava sota la doctrina de la signatura un toc del seu efecte hemostàtic, i té en bitterpilört realment observat propietats vasoconstrictores. Per desgràcia, és també hudretande. Bitterpilörten molt similar és åkerbindan, Polygonum Convolvulus, però no el primer de gust fort.\nOcurrència: General en llocs humits de Skåne de Värmland i Uppland, rares vegades fins a la Lapònia Torne. A vegades pot passar que les males herbes.\nCaracterístiques: Herba anual, 20-80 cm d'alçada, les tiges ramificades poden ser rics en posició vertical o s'arrosseguen per terra, sovint vermellós a la part superior, els genolls ostensiblement el stipelslidor vora de pèl. Extracte de fulla lanceolades, calb, amb una flor espiga curta juliol a setembre, amb petites flors verdoses de color rosa que es troben en fines inclinades pic, 4-5 hylleblad coberts per brillants punts groguencs; 06/08 fruita estams consisteix en una nota de tres pics, que és de color negre i picades a la superfície. Sabor picant, semblant al pebre.\nÚs de les peces: Tota la planta excepte l'arrel fresca o seca.\nTemes de contingut: Les glàndules en les fulles i la tija seskviterpenaldehyderna tadeonal i polygodiol que dóna el sabor picant Flavonglykosider, incloent a. kaliumbisulfatester de rhamnazin. Adobat i preparació.\nEfectes metges: supressors de sagnat, diürètics, hudretande.\nÚs: En hemorrojdalblödningar; diürètics.


L'IVACE ven al Saló Internacional de Logística la qualitat del sòl industrial dels parcs de Xixona, Utiel i Alcalà de Xivert - Diari La Veu\nEscriba el número 115060\nL\_'IVACE presenta al SIL el Punt d\_'Atracció d\_'Inversions, Valencian Investment Desk.\nEl conseller d'Economia Sostenible, Sectors Productius, Comerç i Treball, Rafa Climent; la directora general de l'Institut Valencià de Competitivitat Empresarial (IVACE), Júlia Company, i la directora general d'Internacionalització, María Dolores Parra, han assistit a Barcelona al Saló Internacional de la Logística i la Manutenció, SIL 2018, per a presentar l'oferta de sòl industrial dels Parcs Empresarials propietat de la Generalitat i el Punt d'Atracció d'Inversions Valencian Investment Desk.\nCliment ha destacat el treball de la Conselleria d'Economia Sostenible per a potenciar l'economia real i ha assegurat que "s'ha deixat de costat l'economia especulativa" per a "treballar sobre aquesta economia real. que ha de generar la transformació del model productiu en el qual s'està treballant i l'ocupació estable, de qualitat i que perdure en el temps".\nDurant la presentació de la Generalitat Valenciana, s'ha posat l'accent principalment en el sòl industrial de qualitat que ofereix l'IVACE en els Parcs Empresarials l'Espartal III de Xixona, Nuevo Tollo d'Utiel i El Campaner d'Alcalà de Xivert. En total tenen una superfície disponible de 206.932 m2. Compten amb atractives condicions de comercialització, preus competitius i una situació geogràfica estratègica per a facilitar la implantació d'empreses que generen ocupació i que fan del País Valencià el millor lloc per al desenvolupament empresarial, destaquen des del departament de Rafa Climent.\nDes de la conselleria d'Economia asseguren que aquestos Parcs Empresarials compten amb "atractives condicions de comercialització, preus competitius i una situació geogràfica estratègica per a facilitar la implantació d'empreses que generen ocupació i que fan de la Comunitat el millor lloc per al desenvolupament empresarial". Segons han explicat fonts de l'IVACE, des de 2015 l'ens ha comercialitzat 125.046,75 metres quadrats i 4 naus industrials\nL'IVACE ha presentat al SIL el Valencian Investment Desk (VID), que ofereix una resposta global en les diferents àrees de la competitivitat empresarial al potencial inversor. Ho aconsegueix gràcies a un grup de tècnics experts en internacionalització que tenen el suport de la resta de tècnics de l'IVACE en matèria de sòl industrial, energia i innovació. VID acompanya l'inversor en cada pas i aprofita la Xarxa Exterior de l'IVACE per a oferir un punt d'informació i assessorament en destinació al potencial inversor.\nSaló Internacional de Lógística\nEscriba el número 373812


Remuntada del Reus amb premi | Reusdigital.cat diari de Reus. Notícies i actualitat del Camp de Tarragona\nEls reusencs guanyen per 7 gols a 5 i s’asseguren ser caps de sèrie als quarts de final de la Lliga Europea\n05 de Febrer de 2017, per Clàudia Bonet\nEl Reus Deportiu La Fira s'ha classificat com a primer de grup per disputar els quarts de final de la Lliga Europea\nEl Reus Deportiu La Fira es classifica com a primer de grup per disputar els quarts de final de la màxima competició europea. Els reusencs han remuntat un marcador advers i han aconseguit imposar-se per 7 gols a 5 davant un Forte dei Marmi que els ho ha posat difícil. L’eficàcia dels roig-i-negres en la segona meitat els ha permès la remuntada.\nL’inici del partit ha estat intens. Els visitants s’han avançat amb un gol de Gaston de Oro al minut 7 però la reacció dels reusencs ha estat immediata. Raül Marín, en la següent jugada, s’ha plantat davant de Gnata i ha tornat a establir l’empat. Tot i així, la igualtat en el marcador no ha durat gaire, ja que Enric Torner, instants més tard, amb una jugada per la banda dreta ha enviat la bola al fons de la porteria d’Henriques.\nAmb l’1 a 2, els reusencs han disposat d’un penal per una falta sobre Torra, però Casanovas no l’ha pogut transformar. El Forte ha agafat distàncies amb dos gols en un minut, una diana de Marco Pagnini i una de Davide Motaran. Els italians arribaven amb facilitat a l’àrea reusenca i han sabut aprofitar les ocasions que han tingut. Al minut 20, els visitants han comès la desena falta i Raül Marín ha transformat la directa amb el 2 a 4. Abans del descans, Joan Salvat, amb una bona combinació amb Platero, ha escurçat les distàncies establint el 3 a 4.\nA la segona meitat ha arribat la remuntada\nEn la segona part, els reusencs han sortit amb molta intensitat i creant perill a l’àrea rival. La persistència dels roig-i-negres s’ha vist recompensada. Al 27, Marc Torra ha transformat un penal tornant l’empat a l’electrònic i al 37, Raül Marín avançava per primer cop al seu equip fent efectiu un tir potent. L’avantatge dels d’Enrico Mariotti ha estat efímer, ja que en la següent jugada els reusencs cometien la desena falta i Gonzalo Romero transformava la directa amb el 5 a 5.\nS’ha arribat als darrers minuts de partit amb la igualtat a l’electrònic. Al 44, Raül Marín tornava a aparèixer per transformar una directa, corresponent a la quinzena falta dels visitants, amb el sisè gol dels reusencs i el seu quart gol de la nit. Ha rematat la remuntada Àlex Rodríguez, quan faltaven tres minuts pel final, amb el 7 a 5 definitiu.\nEls reusencs es classifiquen pels quarts de final de la Lliga Europea com a primers del grup C. El pròxim partit dels d’Enrico Mariotti a l’OK Lliga serà dissabte que ve, a les nou del vespre al Palau d’Esports, davant l’HC Igualada.\nReus Deportiu: Pedro Henriques, Albert Casanovas, Matías Platero, Marc Torra i Raül Marín – cinc inicial – Àlex Rodríguez, Joan Salvat, Sergi Torné.\nForte dei Marmi: Riccardo Gnata, Davide Motaran, Alberto Orlandi, Marco Pagnini i Gaston de Oro – cinc inicial – Elia Cinquini, Enric Torner, Gonzalo Romero, Roberto Maggi.\nÀrbitres: Paulo Rainha i Rui Torres.\nForte dei Mami\n1El Reus vol assegurar-se ser cap de sèrie a Europa


Una plataforma de micromecenatge per la construcció nacional catalana\nRedacció | divendres, 16 de maig del 2014, a les 17.33\nEntres al web, t'hi registres i actives el teu projecte. Amb aquests tres passos pots formar part de la plataforma de micromecenatge TotSuma. JOAN CAMP, TotSuma "És una plataforma fet en clau catalanista, però a partir d'aquí hi entren tot tipus de projectes. Concerts, homenatges, llibres... La gent pot demanar l'import que vulgui, però nosaltres intentem aconsellar. A vegades, les recompenses són poc originals o el text no està prou ben explicat." La idea de crear TotSuma es va començar a gestar el 2011 per tres membres de la Xarxa Digital Catalana. JOAN CAMP, TotSuma "Em van fer veure que era necessari i que venien temps en els quals es voldria fer moltes coses i hi hauria pocs diners per fer-les. Ells són de les Corts i dues persones molt actives, per això és fàcil que entrin projectes relacionats amb el nostre entorn, com el de l'Ateneu de les Corts." De fet, aquest és un dels projectes que ha aconseguit l'objectiu. Demanaven 5.000 euros per remodelar el nou local i en van recaptar prop de 6.500. Però des de TotSuma expliquen que el futur del micromecenatge depèn d'un projecte de llei que encara no està aprovat. JOAN CAMP, TotSuma "El futur de la plataforma depèn dels polítics. Volen que sigui només per temes d'ONG i no empresarials." De moment, però, la plataforma funciona. Han passat de gestionar de tres a sis projectes a la vegada, a gestionar-ne el doble.\nLa idea de crear TotSuma es va començar a gestar el 2011 per tres membres de la Xarxa Digital Catalana. Van convèncer Joan Camp, un emprenedor d’Internet de llarga trajectòria, que “venien temps en els quals es voldria fer moltes coses i hi hauria pocs diners per fer-les”.\nLa plataforma va néixer a les Corts i de la mà de persones molt actives entre les entitats d’aquest barri. Per això, un dels projectes que van aconseguir finançar és la remodelació del nou local de l’Ateneu de les Corts. Demanaven 5.000 euros i en van recaptar prop de 6.500.\nTotSuma ha ajudat a fer realitat una vuitantena de projectes. En tres anys, han passat de gestionar-ne entre tres i sis alhora fins arribar, ara mateix, al doble. I la previsió és seguir creixent, atès que el nombre de projectes que neixen ara mateix amb aquesta component de compromís nacional també és cada cop més gran.\n— català — entitats — independentisme — micromecenatge — webs\nEls candidats a presidir la Comissió Europea es posicionen sobre el procés català


Els i les "Jove Valor" comencen les estades formatives a empreses - Fundació Catalana de l'Esplai\nEstàs aquí:Inici › Notícies › Els i les "Jove Valor" comencen les estades formatives a empreses\nEls i les "Jove Valor" comencen les estades formatives a empreses\nSignatura del conveni amb TMB\nSignatura del conveni amb Aigües del Prat\nAlguns dels nois i noies participants al programa "Jove Valor" que impulsa Fundesplai ja han començat les seves estades formatives a les empreses gràcies als acords de col·laboració amb Aigües del Prat, Transports Metropolitants de Barcelona i l'Hotel Tryp. Jove Valor busca oferir a joves en risc de vulnerabilitat social una oportunitat formativa i laboral.\nEls i les joves que ja han començat o ho faran propertament estaran durant un any a les empreses sota la supervisió d’un tutor que els acompanyarà i ensenyarà tant a realitzar aquestes tasques com a adquirir hàbits de treball i de relació amb els companys. Aprendran a treballar treballant.\nA Jove Valor s'oferiex als nois i noies un contracte remunerat d’un any, en què es combina un procés de treball formatiu amb unes estades en una empresa acollidora, on aprenen a desenvolupar-se sota una cultura organitzativa, unes rutines laborals i un ambient de feina real. I tot, amb un acompanyament personalitzat. A Jove Valor els nois i les noies aprenen a treballar treballant.\nEn aquesta fase inicial Jove Valor es desenvolupa a El Prat de Llobregat i properament a Cornellà de Llobregat. És un projecte compartit amb els ajuntaments de les citades localitats, empreses locals, la Cambra de Comerç, els sindicats UGT i CCOO, la Fundació "la Caixa" i el Servei d'Ocupació de Catalunya.


Resultats del cap de setmana de la base del Peníscola Futbol Sala | Canal56 Notícies\nInicio Esports Resultats del cap de setmana de la base del Peníscola Futbol Sala\nResultats del cap de setmana de la base del Peníscola Futbol Sala\non: 07/06/2021 En: Esports, Peníscola\nEl Pavelló Municipal de Peníscola va albergar el diumenge tres partits decisius de les competicions de Copa #JuguemSegurs a nivell provincial. No obstant això, cap dels tres equips de la base del club va poder aconseguir el passe a la següent ronda de la competició.\nAleví: Peníscola FS 2-2 l’Alcora (4-12 resultat global)\nEl Peníscola no va aconseguir classificar-se per a la final en caure contra l’Alcora per un 4-12 en el resultat global de l’eliminatòria. El 10-2 del partit d’anada, disputat el dissabte al matí, va deixar sentenciada la semifinal entre tots dos equips. En el xoc de tornada d’aquest diumenge, l’equip peniscolà es va avançar 2-0 en el marcador i a punt va estar d’emportar-se el triomf encara que l’Alcora va empatar amb dos gols en el tram final de la trobada.\nCadet: Peníscola FS 1-1 Vila-Sport (1-3 en penals)\nEls penals van decidir el partit de quarts de la Copa en categoria cadet, després que el duel acabara en empat a un gol. En una trobada molt igualada i amb ocasions per a tots dos equips, les jugades a pilota parada van ser decisives. En la primera part, el Vila es va avançar en una jugada assajada de falta. En la segona meitat, el Peníscola va anar a la recerca de l’empat i el va acabar aconseguint amb un llançament de doble penal que va transformar Moisés. En la tanda decisiva, els peniscolans sols van poder marcar un dels quatre penals llançats i el bitllet per a semifinals se’l va emportar l’equip de Vila-real.\nJuvenil: Peníscola FS 3-8 CFS Borriana\nL’equip peniscolà tampoc va poder ficar-se en la final de la Copa en caure contra el Borriana per un contundent 3-8. Els visitants van ser millors i més efectius de cara a porteria; el marcador al descans ja era de 0-3. En la segona part, el Peníscola va retallar diferències, es va posar 2-3 i va tindre un llançament al pal que podia haver suposat l’empat. Finalment, l’encert dels borrianencs va acabar sentenciant l’eliminatòria.\nInformació facilitada pel Club.


Un bebè, un llibre en valencià | Valencia Extra\nUn bebè, un llibre en valencià\nMa mare i Mon pare són els títols dels llibres que el Consistori regala als nounats\n24/03/2017 - Sandra Paniagua Adelantado\n“Parlar en valencià és un regal” i sota este lema s’ha engegat una emocionant campanya per als nounats. Amb la idea de fomentar l’ús del valencià i crear l’hàbit de la lectura, des de l’Oficina de Promoció i Ús del Valencià i la Regidoria d’Educació, es regalarà a cada família que empadrone als seus bebés a Torrent un llibre “Ma. mare” i “Mon pare” són els títols escollits de l’editorial Bromera per al detall. A més, l’obsequi es lliura embolicats en un paper amb lèxic típic de xiquets en valencià (bressol, pipa, bolquer, arrossegall…) i amb una etiqueta amb el lema de la campanya: “Parlar en valencià és un regal”.\n“Estos llibres són per als xicotets, però com són nounats és perquè els pares li’l vagen llegint i quan siguen més majors juguen també amb ell doncs són de tapa dura, amb pestanyes per a interactuar amb els xiquets. La idea que se cerca és tenir un detall amb els pares i el bebé, igual que ho fan els amics o familiars. Em sembla un detall molt bonic”, explica a València Extra Patricia Sáez, la regidora d’Educació i Dinamització Lingüística qui afig que “està dirigit a totes les famílies que hagen tingut un fill en este 2017 pel que als quals hagen nascut al gener, febrer i març se’ls farà arribar un exemplar. A partir d’ara es lliuraran quan les famílies empadronen al seu fill”.


Les millors propostes de Nadal a Andorra per gaudir en família\n4 de desembre de 2019 Publicat a: Notícies No hi ha comentaris\nS’acosta una de les èpoques més boniques de l’any per gaudir d’una escapada en família. Des de finals de novembre i fins al dia de Reis pots trobar una infinitat d’activitats molt variades per a grans i petits. T’expliquem algunes de les que et trobaràs perquè treguis el màxim partit del Nadal a Andorra.\nA la plaça del poble de la capital pots gaudir del “Poblet de Nadal” un mercat que s’assembla als nòrdics. Emmarcat en una ambientació nadalenca total: amb llums de colors i decoració molt típiques, arbres i casetes de fusta. A part de productes artesanals i tradicionals, també podràs trobar menjar i beguda típica d’aquesta època de l’any. Què tal si entres en calor en les gèlides tardes de desembre amb un got de vi calent o una tassa de xocolata amb xurros? Estarà obert de el 29 de novembre al 29 de desembre.\nA més, altres dies també et toparàs amb més mercats distribuïts per tot el país.\nEls Pessebres tota una tradició a Andorra\nA Canillo des del 5 de desembre i fins a finals de gener, podràs gaudir d’un itinerari pel poble on trobaràs figures a mida real representant imatges del Pessebre. N’hi ha més de 200. T’atreveixes a buscar-les totes?\nA la plaça de l’església d’Escaldes i els seus voltants es recrea l’obra el “Pessebre Vivent” d’Esteve Albert estrenat per primera vegada el 1956 i que es va reprendre el 2014. Té lloc els dies 13 i 14 de desembre. És una altra de les activitats a la qual no pots faltar.\nLes cavalcades del Pare Noel i els Reis Mags\nEl dia 24 de desembre, la vigília de Nadal, Santa Claus es passejarà per totes les parròquies anunciant la seva arribada i recollint les cartes dels nens que encara no les han lliurat. Però també rebrem als reis Mags en les seves cavalcades acompanyats pels seus patges la tarda del 5 de gener. Així, que si estàs fora de casa en aquestes dates també podràs rebre els teus regals.\nI si pensaves que això era tot, t’expliquem com ho pots millorar molt més amb una bona nit de repòs en un hotel de muntanya a peu de pistes. Segur que aquest pla de Nadal a Andorra t’encanta i t’ho apuntes al calendari per repetir cada any.


Inici > Acords de Govern> 10 de juliol de 2007 > Prevenció de riscos laborals\nDues aules mòbils recorreran diferents Instituts d'Ensenyament Secundari per formar els estudiants en prevenció de riscos laborals\nEl Govern destina 440.000 euros a aquesta iniciativa que es posarà en marxa el proper curs escolar 2007-2008\nL'objectiu és augmentar la cultura de la seguretat entre els que seran els futurs treballadors i empresaris\nEl Govern posarà en marxa el proper curs 2007-2008 dues aules mòbils que recorreran diferents Instituts d'Ensenyament Secundari (IES) per tal de formar els estudiants d'Ensenyament Secundari Obligatori (ESO) en prevenció de riscos laborals. L'objectiu és que, mitjançant l'ús de les noves tecnologies, els alumnes assumeixin conductes responsables i preventives que redueixin la possibilitat de patir accidents de treball, abans d'entrar al món laboral. Les dues aules mòbils que recorreran els instituts catalans entre octubre i abril del curs vinent disposaran de 16 ordinadors amb connexió a Internet i una àrea de formació amb capacitat per a 16 persones amb equips multimèdia. En aquestes aules de prevenció ambulant els alumnes d'entre 12 i 15 anys podran veure pel·lícules centrades en la seguretat laboral, treballar amb CDs divulgatius o participar a tallers interactius i jocs educatius.\nAquesta iniciativa, a la qual es destinen 440.000 euros, parteix del convenciment que, per aconseguir a llarg termini una reducció de la sinistralitat laboral, és imprescindible que els nens, nenes i joves, que seran els futurs treballadors i empresaris, interioritzin que la seguretat no és un element afegit a l'acte de treballar, una norma més que complir, sinó part essencial de l'activitat laboral.\nPer tal de complir amb aquest objectiu, la Consellera de Treball, Mar Serna, i el Conseller d'Educació, Ernest Maragall, van signar l'abril passat un acord marc de col·laboració que permetrà que a partir del curs vinent alumnes d'ESO i Cicles Formatius rebin formació sobre prevenció de riscos laborals.\nEntre octubre i abril del curs vinent prop de 30.000 alumnes de centres públics rebran aquesta formació -10.000 del primer cicle d'ESO i 20.000 del segon cicle de secundaria i de Cicles Formatius-. Aquesta activitat, que es farà tant amb les aules mòbils com a aules convencionals, es planteja com una experiència pilot durant el curs 2007-2008, però amb vocació de continuïtat els cursos següents i de fer extensiva aquesta oferta formativa als centres concertats.\nA tots els nivells s'oferirà formació bàsica de prevenció de riscos laborals, que tracta qüestions com els elements de protecció col·lectiva, que són els prioritaris -tanques per evitar caigudes, maquinària de tall protegida-, i individual -casc, ulleres de protecció, etc.-. També s'expliquen nocions per identificar riscos, evitar-los i, en cas que això no sigui possible, minimitzar-los.


La Fiscalia i l'acusació particular demanen presó per Anna Gabriel - Diari de Girona\nLa Fiscalia i l'acusació particular demanen presó per Anna Gabriel\nEl jutge del Tribunal Suprem Pablo Llarena encara no s'ha pronunciat al respecte\nL´exdiputada de la CUP Anna Gabriel. Arxiu/Mireia Arso\nLa Fiscalia del Tribunal Suprem ja ha presentat davant el jutge Parlo Llarena un escrit perquè dicti ordre internacional de detenció contra l´exdiputada de la CUP Anna Gabriel, que –tal com ella mateixa va anunciar en una entrevista a un diari suís- no s´ha presentat aquest dimecres a la citació que tenia com a investigada en el marc de la causa contra el procés independentista.\nEl jutge haurà de determinar ara si emet aquesta ordre internacional de detenció com a pas previ a la petició d´extradició, malgrat que un portaveu del ministeri de Justícia Suís va apuntar aquest dimarts que Suïssa "probablement no podrà autoritzar l´extradició" perquè "a priori" els crims de que se l´acusa són de tipus "polític". Suïssa també podria tancar la porta a altres peticions de la justícia espanyola, com per exemple interrogar-la "com a sospitosa".\nAl seu escrit de dues pàgines, la Fiscalia recorda que "és la segona vegada" que Gabriel no compareix a una citació, en referència al fet que la seva defensa va demanar un ajornament –concedit pel jutge- perquè no hagués de declarar el 14 de febrer. El Fiscal també apunta que segons les notícies aparegudes als mitjans de comunicació l´exdiputada de la CUP es troba a Ginebra, a Suïssa.\nOrdre de presó, detenció internacional i extradició\nPer aquest motiu li demana que decreti ordre de presó provisional per procedir a la posterior reclamació davant les autoritats competents de Suïssa perquè "es procedeixi a la seva detenció per a ser posada a disposició de l´òrgan judicial" i "impedir que continuï en situació de fuga". Es tracta, apunta la Fiscalia, d´ordenar la recerca i captura internacional de la investigada i la seva detenció a efectes del Conveni d´Extradició de 1957.\nLa Fiscalia ha actuat després que la secretària judicial del Tribunal Suprem ha aixecat aquest dimecres a les 10.00h (30 minuts després de l´hora en que estava cridada a declarar) una acta d´incompareixença de l´exdiputada de la CUP.\nGabriel va anunciar aquest dimarts en una entrevista al diari suís Le Temps que es quedarà a Suïssa pels seus dubtes sobre la possibilitat de tenir un "judici just" a l´Estat. A la cita no hi ha assistit tampoc la seva defensa, ni la Fiscalia, ni tampoc el jutge.\nSí que hi ha anat l´Advocacia de l´Estat, que ha anunciat que s´afegirà a la petició que faci la Fiscalia, i els representants de l´acusació popular de Vox, que han demanat que s´obri ja el procediment per aconseguir l´extradició de l´exdiputada de la CUP.\nUn cop aixecada l´acta d´incompareixença i amb la petició de la Fiscalia, el jutge ha de decidir ara si activa per la via ràpida per demanar l´extradició de Gabriel, que implica convertir ja avui l´ordre de citació en ordre de detenció internacional i, un cop localitzada Gabriel, l´ordre d´extradició. La via lenta implicaria esperar que s´acabi la instrucció del cas, i un cop hi hagi interlocutòria de processament demanar aquesta extradició.


El govern espanyol assegura que les retallades no han afectat la seguretat dels trens\nLa ministra de Foment Ana Pastor s'ha mostrat contundent en assegurar que no hi ha hagut "en cap moment" retallades que afectessin les mesures de seguretat que s'apliquen en el sistema ferroviari espanyol. En aquest sentit, el president de la Xunta Alberto Núñez Feijóo ha advertit que hi pot haver "interessos econòmics" a desprestigiar l'alta velocitat espanyola.\nRedacció 27/07/2013 - 20.45 Actualitzat 28/07/2013 - 06.05\nEl govern espanyol ha assegurat que les retallades no han afectat la seguretat dels trens i ha advertit que hi pot haver interessos econòmics a desprestigiar l'alta velocitat espanyola.\nLa ministra de Foment, Ana Pastor, ha assegurat que no hi ha hagut "en cap moment" retallades que afectessin les mesures de seguretat que s'apliquen en el sistema ferroviari espanyol i que aquestes compleixen amb l'ordenament jurídic. És "la investigació el que ha d'aclarir si s'han complert aquestes normes que marca l'ordenament jurídic" o no, ha afegit la ministra que també ha dit, sense citar expressament el maquinista, que "qui fa operar el ferrocarril" és qui les ha de complir.\nPer la seva banda, el president de la Xunta, Alberto Núñez Feijóo, ha assenyalat que el sistema de seguretat de l'alta velocitat espanyola és "dels millors del món" i ha suggerit que hi ha "interessos econòmics" quan es posa en qüestió aquest sistema, perquè hi ha concursos internacionals per construir infraestructures d'aquest tipus. "És evident que hi ha molt interès al respecte, fins i tot molt interès econòmic" per part de "algunes empreses subministradores d'alta velocitat", ha explicat. Feijóo també ha recordat que la connexió d'alta velocitat entre Madrid i Galícia encara no ha conclòs -està previst que s'acabi el 2018- i que fins que això no passi no pot tenir la consideració d'alta velocitat.\nDit això, el president gallec ha demant que no es facin comentaris ni conjectures i que "per respecte a les víctimes, als ferits, al poble gallec i a Espanya" aquesta investigació es faci en profunditat.\nFinalment, Feijóo ha subratllat que s'ha sentit "absolutament assistit per tot el govern", al qual ha dit que no té "cap retret per fer".\nTelenotícies cap de setmana - 27/07/2013\nImplicacions polítiques i econòmiques de l'accident


Quiche de bròquil, espinacs i blat de moro. - La Sirena\nla Sirena Club Comprova la teva zona Fullets\nTancar sessió Accedir Comandes Llistes\nPack Estalvi Pizza\nSorteig 5 fregidores! Al realitzar compres superiors a 49€ amb 2 unitats de Nuggets vegans Heura. Només per a compres online.\nInici > La Sirena Xef>Receptes>Quiche de bròquil, espinacs i blat de moro.\nQuiche de bròquil, espinacs i blat de moro.\nRecepta de quiche de bròquil, espinacs i blat de moro. Un plat típic francès!\n200 g de bròquil la Sirena\n125 g d’espinacs la Sirena\n60 g de blat de moro dolç en gra la Sirena\n75 g de tires de bacó\nPrimer deixem descongelar la massa de pasta de full sobre el marbre de la cuina. Una vegada descongelada, l’estirem amb un corró de pastisseria o amb una ampolla, ajudant-nos amb una mica de farina perquè no s’enganxi.\nMullem un motlle amb una mica d’aigua i estenem la massa a sobre. La pressionem cap al fons del motlle i retallem les vores. Punxem el fons amb una forquilla i posem a sobre cigrons secs per a l’enfornat. Posem el motlle al forn durant 8 minuts a 180ºC.\nMentrestant, coem el bròquil al vapor, directament congelat. Un cop cuit, el refresquem. Repetim l’operació amb els espinacs, però no els refresquem.\nEscalfem una paella amb oli, afegim el blat de moro directament congelat i el bacó trossejat. Quan el bacó hagi agafat color, afegim els espinacs. Traiem la paella del foc i salpebrem.\nBatem dos ous, els introduïm en un bol i els barregem amb nata líquida. Afegim els espinacs al bol, salpebrem i ho barregem tot bé.\nCol.loquem les flors de bròquil sobre la massa ja fornejada, empolvorem una mica amb formatge i afegim la barreja dels espinacs. Afegim una mica més de formatge per sobre i tornem a posar-ho al forn a 180ºC entre 25 i 30 minuts, fins que veiem que ha agafat color.\nComprovem que hagi quallat, la traiem del forn i la desemmotllem. Ja està a punt per servir!\nCuina Quiche de bròquil, espinacs i blat de moro. amb ajuda de la Sirena. Descobreix les millors receptes de cuina!\nBossa 2 u 500 g\nEspinacs en fulla\nBlat de moro dolç en gra\nAvisa'm quan arribi\nRodanxa de lluç amb patates\nHe llegit la Política de privacitat - Newsletter